**MEE VILLAMOS ENERGIA TÁRSASÁG**

**a Magyar Elektrotechnikai Egyesület szervezete**

**A L A P S Z A B Á L Y A**

**a módosításokkal egységes szerkezetben**

**Budapest, 2019. március 22.**

### i. Általános rendelkezések

**1.§**

**a Társaság neve és székhelye**

## Neve: MEE Villamos Energia Társaság

Rövidítése: MEE VET

angolul: Hungarian Electrotechnical Association Electric Power Society

a Magyar Elektrotechnikai Egyesület (MEE) szervezete

## A MEE Villamos Energia Társaság a Magyar Elektrotechnikai Egyesület országos szintű szakmai szervezeti egysége, amely a MEE 2015. május 16-án átdolgozott és elfogadott Alapszabálya és a Fővárosi Bíróság 2005. december 8.-án kelt 13. Pk. 60.421/1989/28.sz. végzése szerint önálló jogi személyként működik.

1. Székhelye: 1051 Budapest, Szent István tér 11/b.

***Telephelyek: 9245 Mosonszolnok, Dózsa György utca 28; 7629 Pécs, Hársfa út 269/1.***

1. Bélyegzője: szögletes, szövege: Magyar Elektrotechnikai Egyesület Villamos Energia Társaság 1051 Budapest, Szent I. tér 11/B.
2. Jelvénye: téglalap alakú, fehér alapon kék felirattal felül MEE illetve alatta nagyobb betűmérettel a VET betűjel, alatta a Társaság címe
3. Alapítási éve: 2003 (jogelődje: Villamosenergia Szakosztály)

1.7 A Társaság honlapja: [www.meevet.hu](http://www.meevet.hu)

1.8 A MEE VET a MEE Alapszabálya és a MEE VET Alapszabálya alapján szerveződik és működik.

**2.§**

**A MEE Villamos Energia Társaság célja és feladatai**

# Az energia ipar elméleti és gyakorlati tudományának ápolása és fejlesztése, a gazdasági, környezetvédelmi és társadalmi fejlődés figyelembevételével. A villamos energia iparban tevékenykedők közötti kapcsolatok építése, szakmai koordinációja, hazai és nemzetközi viszonylatban egyaránt, a hagyományok ápolása, az oktatási, tanácsadási, szakértői és véleményezési tevékenység és ennek elősegítése a fenntarthatósági értékek figyelembevételével.

***Országos szakmai érdekképviselete a regisztrált villanyszerelőknek. Villanyszerelői érdekképviselet a villanyszerelői szakma munkaadói és munkavállalói oldalán.***

* 1. A MEE VET, mint tudományos szakmai szervezet, közvetlen politikai és vallási tevékenységet nem folytat és nem támogat, szervezete pártoktól független és azoktól anyagi támogatást nem kap és nem nyújt.
  2. A MEE VET feladata különösen:
     1. Az energia ipar körét érintő állami, gazdasági és szakmai döntések kezdeményezése, véleményezése, közreműködés ezek végrehajtásában, ***valamint érdekképviselet*.**
     2. Javaslatok kidolgozása a villamos energia iparra vonatkozó szakmai és jogi rendezés fejlesztésére. A MEE VET a szakmai területet érintő kodifikációs munkában szakmai-társadalmi bázis.
     3. Az energia iparral összefüggő jogalkalmazás figyelemmel kísérése és értékelése, javaslatok kidolgozása jogalkalmazás fejlesztésére a fenntartható fejlődés figyelembevételével.

Fórum biztosítása tevékenységi körét érintő kérdések megvitatására. Ennek érdekében a MEE VET többek között előadásokat, konferenciákat, kiállításokat rendez, szakmai tanulmányutakat szervez, publikációs tevékenységet fejt ki, ezzel összefüggésben kiadói jogot gyakorol, részt vesz a szakemberek tudományos képzésében és továbbképzésében. A villamos energia ipart, az ezzel kapcsolatos műszaki fejlesztést, innovációt, a műszaki alkotó tevékenységet érintő gyakorlatot figyelemmel kíséri. Ennek során vizsgálatokat szervez, EU-s és hazai pályázatokat figyel és készít, fórumot biztosít a kívánatos és az ettől eltérő gyakorlat megvitatására és elemzésére. Szorgalmazza a kívánatos gyakorlat elterjesztését.

* + 1. ***A MEE VET honlapján ajánlja és ajánlási rendszert működtet a regisztrált villanyszerelőkről a villamos energia felhasználók felé a GDPR adatkezelési szabályok figyelembe vételével. Villanyszerelő vállalkozásokat érintő minőségi követelményeket dolgoz ki és minősítési rendszert vezet be és működtet.***
    2. Részvétel a hazai energiahatékonysági feladatok ellátásában, támogatva a hazai energiahatékonyság előmozdítását és a környezetvédelmet szolgáló hazai és nemzetközi együttműködéseket. Kapcsolattartás kormányzati és egyéb hivatali szervekkel, javaslattétel a stratégia kialakítására, döntések előkészítésére, valamint a megvalósításban és végrehajtásban való közreműködésre. Energiahatékonysági pályázatok figyelése, ezzel kapcsolatos tanácsadás és közbeszerzési eljárások bonyolítása.
    3. Szakmai segítséget nyújt tagjai részére, bel- és külföldi kapcsolatok megszervezésével, Magyarország EU tagságának kiaknázásával.
    4. Szakértői tevékenységet végez. A MEE VET tagjai, illetőleg más szervezetek és személyek megbízása, továbbá hatóságok, bíróságok és egyéb szervek megkeresése alapján a tevékenységével összefüggő kérdésekben szakvéleményt ad, feladatkörében szakértői tevékenységet fejt ki.

***Biztonságos és Feszültség Alatti Munkavégzés érdekében képzések szervezése és a munkavégzéshez szükséges szerszámok szervezett bevizsgálásának elősegítése a telephelyein.***

* + 1. Részt vesz a MEE VET tevékenységét érintő nemzetközi szervezetek hazai konferenciáinak előkészítésében és szervezésében.
    2. A MEE VET egyesületi munka elismerésére és ösztönzésére pályázatokat ír ki. Kitüntetéseket alapít és adományoz. Javaslatokat tesz külső szervezeteknek kitüntetések adományozására.
    3. Szakmai támogatást, oktatási és koordinációs feladatokat lát el a villanyszerelők és az elosztói engedélyesek***, valamint a villamos energia felhasználók*** között. Cél a biztonságos és minőségi mérőhely kialakítás és villanyszerelés. Ezzel kapcsolatban országos regisztrált villanyszerelői rendszert működtet. Etikai vizsgálatokat folytat le. A villanyszerelői szakma gyakorlása során kiemelkedő szerepet kap a feszültség alatti munkavégzés, ennek a technológiának minél szélesebb körben való elterjesztése. A villanyszerelők a fenntarthatóság és a környezettudatos gondolkodás nagykövetei lehetnek a korszerű technológiák elsajátításával*,* ***illetve a villamos energia felhasználók részére innovációk és újdonságok tovább adásával.***

***Támogatja a villanyszerelők és regisztrált villanyszerelők napi munkáját segítő elektronikus ügyviteli programok és eszközök elterjedését és ezek használatához szükséges technológiák és elektronikus kommunikáció elsajátítását, tanfolyamok és képzések szervezésével.***

* + 1. Kiemelten foglalkozunk az elektronikai hulladékok kezelésével és az újra hasznosítás fontosságával. Az innováció és az új technológiák elterjesztése a közlekedésben az elektromos járművekkel kapcsolatos szélesebb körű elterjesztés és népszerűsítés, ***valamint smart és okos otthonok megismertetése és népszerűsítése.***
    2. ***A MEE VET tagjainak és együttműködő partnereinek és támogatóinak költségcsökkentő és kedvezményt biztosító szolgáltatásokat szervez és nyújt.***

1. A MEE VET feladatainak teljesítése során és érdekében együttműködik a MEE VET tevékenységi körét érintő állami és társadalmi szervekkel, valamint más egyesületekkel és erről a MEE Elnökségét értesíti.

**II. NYILVÁNOSSÁG**

1. **§**

A Társaság tevékenysége nyilvános. A Társaság döntéshozó szerveinek határozatai, és a Társaság működéséhez érkezett támogatásokat tartalmazó nyilvántartások nyilvánosak. A Társaság irataiba, a nyilvántartásokba - a titkárságon tett előzetes bejelentés alapján, az irodavezetőjének engedélye alapján - bárki betekinthet. Az előzőek nyilvánosságra hozatalát a Társaság a honlapon 30 napra történő megjelentetése biztosítja, ahol ugyancsak meg kell jelentetni a Társaság működési módjának, a szolgáltatásai igénybevétele módjának rendjét és beszámolóit.

A Társaság köteles a jóváhagyásra jogosult testület által elfogadott beszámolóját az adott üzleti év mérlegfordulóját követő ötödik hónap utolsó napjáig letétbe helyezni és közzétenni.

A letétbe helyezett beszámolót a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon kell közzétenni, valamint adatainak lekérdezését a Civil Információs Portál számára lehetővé kell tenni.

A Társaság működésével kapcsolatosan keletkezett iratokba a betekintés lehetőségét a Társaság irodavezetője biztosítja minden érdeklődő részére munkanapokon, munkaidőben, előzetesen egyeztetett időpontban a Társaság székhelyén, felügyelet mellett.

Az irodavezető neve és elérhetősége nyilvános, a Társaság honlapján ([www.meevet.hu](http://www.meevet.hu)) található meg.

A Társaság a működésére és szolgáltatásai igénybevételének módjára vonatkozó információkat, a hivatalos okiratait, valamint a beszámolóit a honlapján teszi közzé.

**III. TAGSÁGI VISZONY**

1. **§**

**A Társaság tagjai**

A Társaság önkéntesség alapján a 2.§. pontban meghatározott célok érdekében közösen tevékenykedő természetes és jogi személyiségű tagokból áll.

* 1. Tagsági viszony keletkezése:

A Társaság tagja lehet minden természetes személy, illetőleg gazdálkodó és egyéb szervezet (jogi személy), aki, illetve amely a Társaság Alapszabályát és célkitűzéseit elfogadja, és belépési kérelmét a Társaság Elnöksége elfogadja. A tagregisztrációra jogosult szervezet gondoskodik a tagfelvétel előkészítéséről. A belépési kérelmeket az Elnökség a soron következő ülésén hagyja jóvá és döntéseiről évente tájékoztatja a Közgyűlést.

A tagok személyére vonatkozó adatok nem nyilvánosak.

* 1. A Társasági tag jogállása:
* A Társaság tagja jogosult a Társaság tevékenységében részt venni.
* A Társaság tagjait egyenlő jogok illetik meg és egyenlő kötelezettségek terhelik, kivéve, ha az Alapszabály különleges jogállású tagságot határoz meg.
* A tag tagsági jogait személyesen gyakorolhatja.
* A tag tagsági jogait akkor gyakorolhatja képviselőn keresztül, ha azt az Alapszabály lehetővé teszi. A tagsági jogok forgalomképtelenek és nem örökölhetők.
* A tagok – a tagdíj megfizetésén túl – a Társaság tartozásaiért saját vagyonukkal nem felelnek.
  1. Tagsági formák:
     1. rendes tag (természetes személy),
     2. pártoló tag (természetes, vagy jogi személy).

A jogi személyiségű pártoló tag jogait képviselőn keresztül gyakorolja.

* 1. A tagsági viszony megszűnése
     1. A társasági tagság megszűnik:
        1. A tag kilépésével.

A tag tagsági jogviszonyát a Társaság képviselőjéhez intézett írásbeli nyilatkozattal bármikor, indokolás nélkül megszüntetheti.

* + - 1. A tag kizárásával.

A tagnak jogszabályt, a Társaság Alapszabályát vagy küldöttgyűlési határozatát súlyosan vagy ismételten sértő magatartása esetén – ilyen különösen az egy éves időtartamot meghaladó és felszólítást követő 30 napon belül sem rendezett tagdíjfizetési elmaradás – a tag regisztrációra jogosult szervezet – bármely egyesületi tag vagy egyesületi szerv kezdeményezésére – a taggal szemben kizárási eljárást folytathat le.

Az eljárás alá vont tagot az eljárást lefolytató szervezet írásban (tértivevényes levél) értesíti az ellene megindított eljárásról és annak okairól. A tag, és/vagy jogi képviselője már az eljárást elrendelő iratból jogosult megismerni a terhére rótt tényállást. Az eljárás alá vont tagot – ha van jogi képviselője, akkor annak jelenlétében – meg kell hallgatni és lehetőséget kell adni számára az érdemi védekezés előterjesztésére.

Az eljárás alá vont tag betekinthet az ügyével kapcsolatosan keletkezett iratokba, azokkal kapcsolatosan észrevételeket tehet.

A meghallgatásról és az eljárás alá vont tag észrevételeiről illetőleg annak értékeléséről és a meghallgatáson elhangzott egyéb érdemi nyilatkozatokról jegyzőkönyvet kell felvenni, melyet az eljáró szervezet nevében annak képviselője, valamint az eljárás alá vont tag írnak alá.

Amennyiben a tag és/vagy jogi képviselője nem jelenik meg az eljáró testület előtt, távollétében is hozható kizárási javaslat.

A tag kizárását kimondó határozatot írásba kell foglalni és indokolással kell ellátni; az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. A kizáró határozatot a taggal írásban kell közölni.

A kizárást kimondó határozat ellen 15 napon belül halasztó hatályú írásban tett fellebbezéssel lehet élni a Társaság Elnökségéhez, mint másodfokú hatósághoz. A fellebbezést az Elnökség 60 napon belül köteles elbírálni és a határozni.

A tag kizárását tehát másod fokon a Társaság Elnöksége hagyja jóvá és a kizárási döntésekről évente tájékoztatja a Küldöttgyűlést.

Amennyiben a tag kizárása – a Társaság Elnökségéhez történő fellebbezés hiányában – már első fokon jogerőssé válik, úgy az első fokon eljárt szervezet a határozat egy példányának megküldésével értesíti az elnökséget, hogy a kizárásokról szóló, a Közgyűlésnek tett jelentésébe azt befoglalhassa.

* + - 1. Természetes személyeknél a tag halálával, a jogi személyiségű tag esetén a tag jogutód nélküli megszűnésével.
      2. A tagság megszűnésének időpontja a 4.4.1.1. pont esetén a kilépés bejelentésének napja, a 4.4.1.2. pont esetén a határozat jogerőre emelkedésének napja, a 4.4.1.3. pont esetén pedig a tag halálának, illetőleg a gazdálkodó és egyéb szervezet megszűnésének napja.

1. **§**

**Az Egyesület tagjainak kötelezettségei és jogai**

* 1. A tagok kötelezettsége:
* A Társaság tagja köteles az Alapszabályban meghatározott tagi kötelezettségek teljesítésére.
* A Társaság tagja nem veszélyeztetheti a Társaság céljának megvalósítását és a Társaság tevékenységét.
* Köteles a MEE küldöttgyűlés által megállapított éves tagdíjat a tárgyév március 31-ig megfizetni. A 30 napot meghaladó tagdíjhátralékot felhalmozó tag, a tartozása rendezéséig nem élhet tagsági jogaival. A tagok – a tagdíj megfizetésén túl – a társaság tartozásaiért saját vagyonukkal nem felelnek

5.2 A Társaság minden rendes (természetes személy) tagja:

* + 1. részt vehet a Társaság tevékenységében és nyilvános rendezvényein,

5.2.2 választhat és választható a Társaság szerveibe,

5.2.3 a Társaság valamely szervének törvénysértő határozatát bármely tag – a tudomására jutástól számított 30 napon belül – bíróság előtt megtámadhatja,

5.2.4 igényt tarthat a Társaság tevékenységével kapcsolatos információkra.

5.3 A Társaság rendes (természetes személy) tagja:

5.3.1 a Társaság bármely tisztségére jelölhető és megválasztható, ha a jelölést elfogadta,

5.3.2 a Társaság bármely tisztségére jelölteket javasolhat, és érdekükben propagandát fejthet ki,

5.3.3 küldöttet választhat és küldötté választható.

5.4 A Társaság pártoló tagjának – aki, vagy amely a 4.3.2 pont alapján lehet természetes személy vagy jogi személyiségű – az 5.2. pontban megfogalmazottakon túlmenően – az 5.2.2 pont valamint az 5.3 pont kivételével (azaz nem választhat és nem választható a Társaság szerveibe, nem jelölhető és nem választható meg tisztségre, jelöltet nem javasolhat, továbbá nem lehet küldött) – kétoldalú szerződésben meghatározott jogai és kötelezettségei lehetnek és ennek, továbbá a jelen Alapszabályban foglaltak alapján részt vesz a Társaság életében.

**IV. A TÁRSASÁG SZERVEZETE**

1. **§**

**A Társaság szervei**

6.1 Közgyűlés,

6.2 Elnökség (ügyvezető és képviselő szerv),

* 1. Felügyelő Bizottság (felügyelő szerv),

6.4 Titkárság,

6.5 Funkcionális szervezet egységek: jogi személyiséggel nem rendelkező Tagozatok

A szervezeti egységek a Társaság Alapszabályának és SZMSZ-ének keretein belül jogosultak saját működésükre.

**7.§.**

**A Közgyűlés**

1. A MEE VET legfelső szerve. A Közgyűlés a MEE VET természetes személyiségű tagjaiból és pártoló tagjainak képviselőiből álló testület.
   1. A Közgyűlés kizárólagos hatáskörébe tartozik
   2. az Alapszabály megállapítása és módosítása,
      1. az Elnökség évi beszámolójának elfogadása
         1. a MEE VET elnökének, az Elnökség tagjainak, Felügyelő Bizottság tagjainakmegválasztása - 3 év időtartamra - illetve visszahívása,
            1. a MEE VET más szervezethez való csatlakozása, a MEE VET feloszlásának kimondása,

a MEE-VET éves gazdálkodási tervének jóváhagyása, az elnökség és Felügyelő Bizottság beszámolójának elfogadása,

a MEE küldött-~~köz~~gyűlésére a küldöttek megválasztása. A küldöttek megválasztásában csak a MEE VET rendes tagjai vehetnek részt.

a MEE VET tiszteletbeli címek adományozása.

7.2.7 mindazok a kérdések, melyeket az Alapszabály, vagy annak eltérő rendelkezése hiányában jogszabály a Közgyűlés kizárólagos hatáskörébe utal, illetőleg amelyeket a Közgyűlés saját hatáskörébe von.

1. A Közgyűlés rendes és rendkívüli közgyűlés lehet. A rendes Közgyűlést az Elnökség évenként köteles összehívni, a rendkívüli Közgyűlést az Elnökség határozatára, továbbá a természetes személyiségű tagok legalább 1/3-nak írásban előterjesztett-az okot és célt megjelölő kezdeményezésére kell összehívni.

Minden harmadik évi közgyűlés egyben tisztújító közgyűlés is.

Az Elnökség köteles a Közgyűlést összehívni, ha

* az Egyesület vagyona az esedékes tartozásokat nem fedezi;
* az Egyesület előreláthatólag nem lesz képes a tartozásokat esedékességkor teljesíteni; vagy
* az Egyesület céljainak elérése veszélybe került.

Az előzőekben felsorolt esetek alapján összehívott küldöttgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az Egyesület megszüntetéséről dönteni.

1. A Közgyűlést 30 napos határidővel a Társaság honlapján, illetve e-mailen kell meghirdetni a napirend közlésével.
   1. A Közgyűlés nyilvános, a meghívó szerint napirendre tűzött kérdéseken kívül egyéb javaslatok akkor tárgyalhatók, ha azokat a Közgyűlés egyszerű szótöbbséggel elhatározta.
      1. A Közgyűlés határozatképes, ha azon a szavazásra jogosultak 50%-a +1fő jelen van. Határozatképtelenség esetére a megismételt közgyűlés időpontját és napirendjét az eredeti meghívóban ismertetni kell, azzal, hogy a változatlan napirenddel és helyszínen megismételt közgyűlés a megjelentek számára tekintet nélkül határozatképes.
2. A Közgyűlés határozatait szótöbbséggel hozza, szavazategyenlőség esetén a Közgyűlés elnökének szavazata dönt. A szavazás általában nyílt, ha azonban a jelenlévő tagok legalább 10%-a erre irányuló javaslatot terjeszt elő, titkos szavazást kell elrendelni. Személyi kérdésekben a szavazás, amennyiben az a 7.2.3. alá tartozik, minden esetben titkos.
   1. a Közgyűlés csak minősített többségű szavazással dönthet a 7.2.4. pontban rögzített, továbbá a minősített többségű szavazás alá tartozó tényállások bővítése kérdésben,
      1. minősített többségű szavazáshoz a jelenlévők legalább 2/3-ának egybehangzó szavazata szükséges.
         1. A határozathozatalban nem vehet részt az a személy, aki, vagy akinek közeli hozzátartozója, élettársa a határozat alapján:

a) kötelezettség, vagy felelősség alól mentesül,

b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a tagsági jogviszony alapján nyújtott cél szerinti juttatás.

1. A Közgyűlésen szavazati joggal vesznek részt a társaság természetes személyiségű tagjai, tanácskozási joggal a jogi személyiségű pártoló tagjai.

7.10 A Közgyűlésről jegyzőkönyvet kell készíteni, amelyet az elnök, a jegyzőkönyvvezető és két hitelesítő ír alá. A jegyzőkönyv elektronikus változatát a MEE VET honlapján kell közzétenni.

7.11 Közgyűlés helyszínét az azt összehívó Elnökség határozza meg.

**8.§**

**Az Elnökség**

* 1. Az Elnökség: a MEE VET ügyintéző és képviselő szerve
  2. Az Elnökség tagjai: 1 fő elnök, 4 fő tag

8.3 Az Elnökség tagjait a Közgyűlés 3 év időtartamra választja.

8.4 Elnökségi tag az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

* Az Elnökségi tag ügyvezetési feladatait személyesen köteles ellátni.
* Nem lehet Elnökségi tag az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.
* Nem lehet Elnökségi tag az, akit e foglalkozástól jogerősen eltiltottak.
* Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.
* Az eltiltást kimondó határozatban megszabott időtartamig nem lehet Elnökségi tag az, akit eltiltottak a vezető tisztségviselői tevékenységtől.

8.5 Az Elnökség hatáskörébe tarozik:

8.5.1 a Közgyűlés határozatainak végrehajtása,

8.5.2 a MEE VET működtetése, ***projektek indítása, pályázatokban részvétel. Kedvezményes szolgáltatások felkutatása és szerződések megkötése.***

8.5.3 az előző elnökségi ülés óta eltelt idő alatt végzett MEE VET munka megvitatása és jóváhagyása, továbbá a következő időszak legfontosabb feladatainak meghatározása,

8.5.4 megállapítja a MEE VET munkatervét és költségvetését, a mérlegbeszámolót jóváhagyásra készíti elő, valamint beterjeszti a MEE elnökség elé

8.5.5 képviselő küldése más szervezetekbe,

8.5.6 kitüntetési javaslatok elbírálása,

8.5.7 tagozatok és munkabizottságok vezetőinek megbízása.

8.6 Az Elnökség szükség szerint, de évente legalább négyszer tart ülést. Az Elnökség ülését az elnök, 8 napos határidővel, a napirend közlésével a tagokhoz intézett levélben hívja össze.

8.7 Az elnökségi ülés határozatképes, ha azon az elnökségi tagok fele + 1 fő jelen van.

8.8 Az Elnökség határozatait nyílt szavazással, egyszerű szótöbbséggel hozza, szavazategyenlőség esetén az elnök szavazata dönt.

8.9 Az Elnökség határozathozatalában nem vehet részt az,

* akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
* akivel a határozat szerint szerződést kell kötni;
* aki ellen a határozat alapján pert kell indítani;
* akinek olyan hozzátartozója érdekelt a döntésben, aki a jogi személynek nem tagja vagy alapítója;
* aki a döntésben érdekelt más szervezettel többségi befolyáson alapuló kapcsolatban áll; vagy
* aki egyébként személyesen érdekelt a döntésben.

Nem minősül előnynek a szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetőleg az Egyesület által tagjának, a tagsági jogviszony alapján nyújtott, Alapszabálynak megfelelő cél szerinti juttatás.

8.10 Az Elnökség határozatait írásban rögzíteni kell. A rögzített határozatok elektronikus változatát a MEE VET honlapján kell közzétenni.

**9.§**

**Felügyelő Bizottság**

9.1. A Felügyelő Bizottság 3 tagú, akiket a Közgyűlés 3 évre választ meg. A Felügyelő Bizottság első ülésén tagjai közül Elnököt választ.

9.2 A Felügyelő Bizottság ellenőrzi a Társaság alapszabályszerű működését, vagyonának és pénzügyeinek szabályszerű kezelését, és a vonatkozó előírások betartását.

Ellátja a Társaság működésével kapcsolatosan szükséges ellenőrzési feladatokat, a megkötött szerződéseket utólagosan ellenőrzi.

Feladata a Társaság mérlegbeszámolójának előzetes jóváhagyása.

Tevékenységére, eljárására, valamint hatáskörére a 2011. évi CLXXV. törvény   
40.-41.§-ok vonatkoznak.

A Felügyelő Bizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben.

A Felügyelő Bizottság köteles az Egyesületi Elnökséget tájékoztatni, és annak összehívását kezdeményezni, ha arról szerez tudomást, hogy

a) a szervezet működése során olyan jogszabálysértés vagy az Egyesület érdekeit súlyosan sértő cselekmény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé,

b) a vezető tisztségviselők felelősségét megalapozó tény merült fel.

A Közgyűlést vagy az Elnökséget a felügyelő szerv indítványára-annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén a Közgyűlés és az Elnökség összehívására a Felügyelő Bizottság is jogosult.

Ha az Elnökség és/vagy a Közgyűlés a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi ellenőrzést ellátó szervet.

9.3 A Felügyelő Bizottság szükség szerint tartja üléseit, de évente legalább egy alkalommal össze kell hívni. A Felügyelő Bizottság határozatképes, ha mindhárom tagja jelen van. Döntéseit nyílt szavazással, egyszerű szótöbbséggel hozza.

9.4 A Felügyelő Bizottság ügyrendjét maga állapítja meg, amely eljárásának egyéb szabályait tartalmazza.

9.5 A Felügyelő Bizottság határozathozatalában nem vehet részt az,

* akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
* akivel a határozat szerint szerződést kell kötni;
* aki ellen a határozat alapján pert kell indítani;
* akinek olyan hozzátartozója érdekelt a döntésben, aki a jogi személynek nem tagja vagy alapítója;
* aki a döntésben érdekelt más szervezettel többségi befolyáson alapuló kapcsolatban áll; vagy
* aki egyébként személyesen érdekelt a döntésben.

Nem minősül előnynek a szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, Alapszabálynak megfelelő cél szerinti juttatás.

**10. §**

**Választások rendje**

* 1. Tisztségviselők választása:
     1. A Közgyűlés által választott tisztségviselő csak olyan személy lehet, aki a Társaság tagja.
     2. A közgyűlés által választott tisztségviselő mandátuma három év időtartamra szól.
  2. Jelölő Bizottság:

A Jelölő Bizottság elnökből és 2 tagból áll. A Jelölő Bizottságot az Elnökség választja 3 évre.

* A Jelölő Bizottság ügyrendjét saját maga állapítja meg.
* A Jelölő Bizottság az előterjesztéseit egyszerű szótöbbséggel, nyílt szavazással alkotja meg.
* A Jelölő Bizottság elnökének akadályoztatása esetén az elnöki teendőket a rendes tagok közül a korelnök tölti be.
  1. Jelölés:
* A Társaság tagjai és szervezetei ajánlást tehetnek a Jelölő Bizottságnak a jelölési eljárás során.
* Az egyes tisztségekre lehetőleg több jelölt állítandó, egyes jelölés esetén annak indoklását a közgyűléssel közölni kell.
* Listás jelölésnél valamennyi megválasztandó tisztségviselői helyre jelöltet kell állítani.
* A Jelölő Bizottság a hozzá beérkező ajánlásokat az Alapszabálynak való megfelelőség szempontjából ellenőrzi és az annak megfelelő jelölteket a közgyűlésnek választásra előterjeszti. A jelöltek kiválasztásának szempontjait, a követelményrendszert, az Alapszabály szellemében, a Társaság érdekeinek megfelelően kell kidolgozni és a tisztújító közgyűlés előtt legalább egy évvel a közgyűlésnek jóvá kell hagynia és jóváhagyást követően nyilvánosságra kell hozni.
* Az elnökségi tisztségekre (8.2 szerint) a jelölteket a Jelölő Bizottság meghallgatja, és ezt követően dönt a jelölésükről. Nem lehet megtagadni a tisztségviselő jelölését, amennyiben a pályázó megfelel az Alapszabályban előírt feltételeknek, valamint a közgyűlés által jóváhagyott követelményrendszernek. Egyidejűleg több tisztségre nem lehet ugyanazt a személyt jelölni.
* A Jelölő Bizottság a többségi véleményével kialakított javaslatát – jelölését – a közgyűlés előtt 30 nappal – írásban ismertetni köteles. Az elnök és a társelnök jelöltek programot és szakmai életrajzot kell adjanak, továbbá összeférhetetlenségi nyilatkozatot kell aláírniuk.
* A szervezetek, tagok a közgyűlés időpontja előtt legkésőbb 10 nappal tehetnek írásos javaslatot a Jelölő Bizottságnak, melyet az köteles megtárgyalni, és a közgyűlést tájékoztatni.
* A közgyűlésen új jelöltet nem lehet javasolni.

1. **§**

**Titkárság**

* 1. A Titkárság a Társaság munkaszervezete. A Társaság működéséhez kapcsolódó szakmai előkészítést, az SzMSz-ben és a Társaság szabályzataiban meghatározott napi szintű ügyviteli és szervezési teendőket, szerződések előkészítését, a tagság és a szervezeti egységek nyilvántartását a Titkárság látja el. A Titkárság vezetője az irodavezető.
  2. A Titkárság dolgozói felett a munkáltatói jogkört az elnök gyakorolja.
  3. A Titkárság gondoskodik az egyesületi szervek döntéseinek nyilvántartásáról, így különösen a közgyűlés határozatainak a nyilvántartásáról és megőrzéséről.

11.4 A Titkárság feladata a Társaság határozatainak, szervezeti okiratainak a vezetése, valamint a Társaság működésével kapcsolatos iratok megőrzése.

11.5 Mind az irodavezető, mind a Titkárság dolgozói a Társaság alkalmazottai a Munka Törvénykönyve (2012. évi I. törvény) szabályai szerint.

11.6 Az irodavezetőt a jelen Alapszabály felhatalmazása alapján képviseleti jog illeti meg. Képviseleti jogát önállóan gyakorolja.

1. **§**

**Funkcionális szervezeti egységek**

* 1. A funkcionális szervezeti egységek a Tagozatok.
  2. A Társaság tagozatai
* Villanyszerelői Tagozat
* Feszültség alatti munkavégzés (FAM) Tagozat
* Megújuló Energiák és ***Energiahatékonysági*** Tagozat
* ***Tervezői*** Tagozat
* ***Innovációs***és Fenntarthatósági Tagozat
* E-mobilitás Tagozat
  1. A funkcionális szervezeti egységre vonatkozó fő szabályok:
     1. tevékenysége nem lehet ellentétes a Társaság céljaival és Alapszabályával.
     2. Működése nem sértheti a Társaság érdekeit
     3. Szakmai és oktatási tevékenysége, rendezvényei, hivatalosan kiadott állásfoglalásai nem lehetnek ellentétesek a Társaság céljaival és programjával.
     4. Köteles betartani a MEE VET szabályzatait, a MEE VET közgyűlése és Elnöksége által hozott határozatokat.
     5. Nem MEE VET szervezetbe, a hatóságokhoz és kormányzati szervekhez képviselőt csak a MEE VET Elnökség jóváhagyásával jogosult delegálni.
     6. Jogi személyiségű tagokkal közvetlenül csak a MEE VET Elnökség jóváhagyásával köthet együttműködési, vagy egyéb szerződést, a MEE VET vonatkozó szabályainak betartásával.
     7. Éves munkájáról beszámolót készít az Elnökség részére.

**V. VEZETŐ TISZTSÉGVISELŐK**

**13. §**

**A Társaság vezető tisztségviselői**

* 1. A Társaság vezető tisztségviselői: az Elnökség tagjai.
  2. Az Elnök hatásköre és felelőssége:
     1. felelős átfogóan a Társaság működéséért,

13.2.2 felelős a feladatok végrehajtásáért az Alapszabály és az SZMSZ szerint, a Társaság érdekeinek messzemenő figyelembevételével,

* + 1. a Társaság működésének irányítása a közgyűlések és az Elnökség ülései között,
    2. munkáltatói jogkör a MEE VET irodavezetője és alkalmazottai felett,
    3. felelős a hatáskörébe tartozó jogok megfelelő gyakorlásáért.
  1. A tisztségviselői funkció a közgyűlés által történt megválasztással és a tisztség elfogadásával keletkezik.

13.4 A vezető tisztségviselői megbízatás megszűnik:

* a megbízás időtartamának lejártával;
* visszahívással;
* lemondással;
* a vezető tisztségviselő halálával;
* a vezető tisztségviselő cselekvőképességének a tevékenysége ellátásához szükséges körben történő korlátozásával;
* a vezető tisztségviselővel szembeni kizáró vagy összeférhetetlenségi ok bekövetkeztével.

13.5 A tisztség megszűnésének időpontja visszahívás esetén a megválasztásra jogosult szerv által hozott jogerős határozat, lemondás esetén pedig lemondás benyújtásának a napja.

13.6 Nem lehet vezető tisztségviselő cselekvőképtelen személy, vagy aki közügyektől eltiltó ítélet hatálya alatt áll, vagy akivel szemben a 2013. évi V. törvény (Ptk.) 3:22. § (4), (5) és (6) bekezdésében foglalt kizáró ok áll fenn.

13.7 A vezető tisztségviselővel szembeni követelmények és kizáró okok:

* Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.
* A vezető tisztségviselő ügyvezetési feladatait személyesen köteles ellátni.
* Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.
* Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.
* Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

13.8 A közgyűlés és az Elnökség határozathozatalában nem vehet részt az a személy, aki vagy akinek közeli hozzátartozója a határozat alapján

* kötelezettség vagy felelősség alól mentesül, vagy
* bármilyen más előnyben részesül, illetve a megkötendő jogügyletben egyébként érdekelt.

13.9 Irodavezető

Az irodavezető a Titkárság vezetője, akit pályázat alapján az Elnökség jóváhagyásával az elnök nevez ki. Az irodavezető felett a munkáltatói jogokat az elnök gyakorolja.

Az irodavezető nem választott tisztségviselő, hanem a Társaságnak a Munka Törvénykönyvéről szóló 2012. évi I. törvény szabályai szerint munkaviszonyban álló alkalmazottja.

13.10 Irodavezető hatásköre és felelőssége:

13.10.1. A Társasági Titkárság munkájának megszervezése, működtetése és ennek vezetése, az Elnökségi határozatoknak, a munkatervnek megfelelően a jogszabályok, szabályzatok szakmai, ügyviteli és minőségbiztosítási rendszer előírásainak betartásával.

13.10.2 A Társaság kiegyensúlyozott gazdálkodásának biztosítása, a társasági vagyon kezelése, gyarapítása a költségvetésben és kalkulációban előirányzott összegek terv és rendeltetésszerű felhasználásával, bevételt teremtő lehetőségek felkutatásával.

13.10.3 A Titkárság munkájának a szervezése és irányítása.

13.10.4 Bizalmas adatok és információk kezelése a törvények betartásával és a Társaság érdekeinek figyelembevételével.

13.10.5 Egyéb, a hatáskörébe utalt feladatok végrehajtása.

**VI. A Társaság képviselete**

1. **§**

14.1 A Társaságot az Elnök, akadályoztatása esetén megbízás alapján az Elnökség tagjai, vagy az Irodavezető képviseli.

14.2 A Társaság elnökét önálló, teljes körű és elsődleges, azaz alapszabályi rendelkezésen alapuló képviseleti jog illeti meg. Képviseleti jogát a hiteles aláírási címpéldány szerint – önállóan gyakorolja.

14.3 Az Elnökség tagjait általános, az alapszabályi rendelkezésén alapuló képviseleti jog illeti meg. Képviseleti jogukat – a hiteles aláírási címpéldány szerint – csak együttesen gyakorolhatják, azaz bármelyik elnökségi tag bármely másik - de mindig csak egy – elnökségi taggal együtt.

14.4 Az Irodavezető az alábbiak szerint képviseli a Társaságot:

* bel- és külföldi kapcsolatokban,
* a működéssel, szervezéssel, gazdálkodással kapcsolatos napi feladatokban,
* képviseleti jogát a hiteles aláírási címpéldány szerint – önállóan gyakorolja.

14.5 A bankszámla feletti rendelkezéshez minden esetben két, képviseleti joggal felruházott személy aláírása szükséges. Az erre vonatkozó részletes szabályokat az elnökségi ügyrend tartalmazza, amely nem lehet ellentétes az Alapszabállyal.

**VII. A Társaság gazdálkodása**

1. **§**

15.1 A Társaság a hatályos jogszabályoknak megfelelően a jóváhagyott költségvetése keretei között önállóan gazdálkodik. A gazdálkodás szabályait a 2011. évi CLXXV. törvény vonatkozó rendelkezései, illetve az elnökség határozza meg. Az elnökség idevonatkozó rendelkezései nem lehetnek ellentétesek a MEE közgyűlésének és elnökségének rendelkezéseivel.

15.2 A Társaság bevételei tagdíjakból, adományokból, gazdasági-vállalkozási tevékenységből (szolgáltatás nyújtásából, mint például szakértői tevékenység, egyesületi kiadványok egyesületi rendezvények bevételei, esetleges befektetéseiből származó bevételekből, illetőleg átmenetileg szabad pénzeszközeinek kamataiból keletkeznek.

15.3 A Társaság tartozásaiért saját vagyonával felel.

15.4 A Társaság a vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások, illetve a Társaság által tagjának a tagsági jogviszony alapján nyújtott, létesítő okiratnak megfelelő juttatások kivételével - cél szerinti juttatásban nem részesíti.

15.5 A Társaság nyilvántartásaira egyebekben a reá irányadó könyvvezetési szabályokat kell alkalmazni. A civil szervezet gazdálkodására és adománygyűjtésre egyebekben a 2011. évi CLXXV. törvény V. fejezetének 17. § - 26. §-ai az irányadók.

15.6 A Társaságnak az alapcél szerinti tevékenységéből, illetve a gazdasági-vállalkozási tevékenységéből származó bevételeit és költségeit, ráfordításait (kiadásait) elkülönítetten kell nyilvántartani.

15.7 A Társaság beszámolási kötelezettségére a 2011. évi CLXXV. törvény VI. fejezetének 28.-30.§ -ai vonatkoznak.

15.8 Éves munkatervét, valamint beszámolóját saját Közgyűlése elé terjesztés előtt, előzetes állásfoglalásra meg kell küldeni a MEE Elnökségének.

15.9 A MEE számára kötelező helytállást jelentő kötelezettségvállalást harmadik személlyel közvetlenül, a MEE vonatkozó szabályainak betartásával létesíthet. Az ilyen típusú kötelezettségvállalások létesítése során köteles az Egyesület Képviseleti és Aláírási Rendjének megfelelően eljárni és köteles a MEE Elnökségét a soron következő Egyesületi Elnökségi ülésen tájékoztatni. A kötelezettségvállalás dokumentumait köteles az Elnökség vagy az Felügyelő Bizottság erre irányuló kérése esetén 8 napon belül bemutatni. Az így létrejött kötelezettségvállalásokban foglaltak teljesítéséért, illetve a tartozásokért a szervezeti egység saját vagyonával felel. A jogi személyiségű szervezeti egység elkülönített vagyonából ki nem elégíthető hitelezői igényekért az Egyesület a szervezeti egység jogi személyiségének fennállása alatt és ezt követően is köteles helytállni.

### VIII. MEE VET TISZTELETBELI CÍMEK

**16.§**

16.1 A tiszteletbeli címet a MEE VET adományozza

* a Villamos Energia Társaság tiszteletbeli elnöke
* a Villamos Energia Társaság Elnökségének tiszteletbeli tagja
* a Villamos Energia Társaság tiszteletbeli tagja

**IX. HATÁLYBALÉPTETŐ ÉS ZÁRÓ RENDELKEZÉSEK**

**17.§.**

17.1 A MEE VET tevékenységére az Alapszabályban nem szabályozott kérdésekben a Polgári Törvénykönyvről szóló 2013. évi V. törvény, valamint az egyesülési jogról, a közhasznú jogállásról, valamint a civil szervezetek és támogatásáról szóló 2011. évi CLXXV. törvény rendelkezései irányadók.

17.2 Ez az Alapszabály a 2017. július 20.-án elfogadott módosításokkal egységes szerkezetbe foglalt hiteles szöveget tartalmazza.

Budapest, 2019. március 22.

**Kovács László**

elnök

Előttünk, mint tanúk előtt:

|  |  |  |  |
| --- | --- | --- | --- |
| ……………………………………… | | ………………………………………. | |
| Vanczák Pál jegyzőkönyv hitelesítő | | Gazdagh Péter jegyzőkönyv hitelesítő | |
|  | |  | |
| ………………………………….. | |
| Kunyik Sándorné | |
| jegyzőkönyvvezető | |

Alulírott, Dr. Bay Endre 1055 Budapest, Markó u. 7. szám alatti ügyvéd igazolom, hogy a jelen egységes szerkezetbe foglalt alapító okirat megfelel a létesítő okirat tartalmának. A most benyújtásra kerülő alapító okirat a korábbi alapító okirattól annyiban tér el, hogy a ***dőlt vastag*** betűvel jelzett módosítások kerültek átvezetésre a székhely, telephely és a tevékenység pontosítása körében.

Budapest, 2019. március 22.

KASZ szám: 36057288